Predkladacia správa

Ročná správa o výsledku hospodárenia EXIMBANKY SR za rok 2002 je predkladaná vláde SR v súlade s § 6 ods. 5 písm. b)2 zákona č. 80/1997 Z. z. o Exportno-importnej banke SR v znení neskorších predpisov. 

Hodnotí vývoj jednotlivých proexportných aktivít EXIMBANKY SR, ako i vývoj aktív, pasív, nákladových a výnosových položiek v nadväznosti na rozpočet na rok 2002 schválený uznesením Národnej rady Slovenskej republiky č. 1798 zo dňa 18. decembra 2001. Jej štruktúra je daná uznesením vlády SR č. 672 zo dňa 13. októbra1998, ktoré schválilo rozsah a obsah informácií uvádzaných v ročnej správe o výsledku hospodárenia EXIMBANKY SR. 

Ročná správa o výsledku hospodárenia EXIMBANKY SR za rok 2002 bola posúdená Radou banky a Dozornou radou. Podľa § 6, ods. 5 zákona č. 80/1997 Z. z. v znení neskorších predpisov bola prerokovaná s Ministerstvom financií SR. Po jej odsúhlasení vo vláde SR bude v súlade s § 32, ods. 3 citovaného zákona predložená do 30. júna 2003 Národnej rade SR na schválenie.

Materiál nemá finančný, ekonomický, environmentálny vplyv ani vplyv na zamestnanosť. Z uvedeného dôvodu neobsahuje príslušné doložky.